चुनाव आयोग ने देश के पांच राज्यों में विधानसभा चुनावों की तारीख की घोषणा कर दी है. मध्यप्रदेश में 28 नवंबर को मतदान होगा, जबकि मतगणना 11 दिसंबर को होगी. भाजपा अध्यक्ष शाह ने कहा कि कांग्रेस की पूर्ववर्ती सरकारें “वन रैंक, वन पेंशन योजना” लागू करने की सैनिकों की 40 साल पुरानी मांग पूरी नहीं कर सकी. लेकिन मोदी सरकार ने इस योजना को अमली जामा पहनाने हुए सैनिकों को 10,000 करोड़ रुपये का फायदा पहुंचाया. गुजरे अरसे में बड़े किसान आंदोलनों के गवाह रहे मध्यप्रदेश में सत्तारूढ़ भाजपा के चुनावी अभियान की शुरूआत करते हुए शाह ने कृषकों के मुद्दे को भी छुआ. उन्होंने कहा, “आपकी सरकारों (कांग्रेस नीत शासनकाल) ने अन्नदाताओं को उनकी उपज का उचित मूल्य नहीं दिया, जबकि वे पिछले 70 साल से इसकी मांग कर रहे थे. लेकिन मोदी सरकार ने रबी और खरीफ फसलों के लिये खेती की लागत का डेढ़ गुना न्यूनतम समर्थन मूल्य तय कर किसानों की यह मांग पूरी की.”